تورک سلاح‌لی گوج‌لری، سوریه‌نین ادلب شهرین‌ده گرگین‌لیگی آزالتما بؤلگه‌سین‌ده ۹.جو گؤزلم نقطه‌سینی مورک بؤلگه‌سین‌ده تاسیس ائتدی.
سحر ساعاتلارین‌دا سوریه-تورکیه سرحدینی گئچن ۱۰۰ آراجلیق حربی قافله، کفرلوسین کندین‌دن سرمدایا اورادان دا خان شیخون اوزرین‌دن حماه‌ین مورک ائلچه‌سینه چاتاراق یئنی گؤزلم نقطه‌سینی اولوشدوردو.
یئنی گؤزلم نقطه‌سی سوریه-تورکیه سرحدین‌دن تخمیناً ۸۸ کیلومتر درین‌لیک‌ده یئر آلیر.
یئرلشیلن نقطه‌نین تخمیناً ۳ کیلومتر قارشی‌سین‌داکی خطلرده، بشار اسد رژیمی اوردوسو عنصورلاری و ایران دستک‌لی قروپلار وار.
ضامن اؤلکه‌لر تورکیه، روسیا و ایران آراسین‌دا اولان آنلاشما چرچیوه‌سین‌ده، تورک اوردوسو، ۱۲ اکتبر ۲۰۱۷ده ادلب گرگین‌لیگی آزالتما بؤلگه‌سین‌ده‌کی آتیشکس رئیمینین تعقیبی اوچون گؤزلم نقطه‌لری یاراتماغا باشلامیشدی.
تورک سلاحلی گوجلرینین توپلام ۱۲ نقطه‌ده گؤزلم نقطه‌سی قورماسی نظرده توتولور.
